《王宣溪先世铁拄杖歌奉次西涯先生韵》
明代·邵宝

采诗先生笔如铁，铁作拄杖如持节。楚江东西往复还，老兴相追几年月。

击之不折镕不流，化为何物今何州。上摩星辰下入水，未到周南应未休。

遗名在世收不去，时复精光照烟雾。宣溪笑和涯翁歌，歌向庐山最高处。

我来为尔意独存，行歌再过宣溪门。杖兮杖兮谁可问，望断天涯云满身。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。